**PREDKLADACIA SPRÁVA**

Návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z., predkladá Ministerstvo životného prostredia Slovenskej republiky na rokovanie Hospodárskej a sociálnej rady Slovenskej republiky na základe prípadu EÚ Pilot č. 5699/2013/ENVI.

Predložený návrh zákona zabezpečuje odstránenie nedostatočnej transpozície smernice Európskeho parlamentu a Rady č. 2008/98/ES o odpade a o zrušení určitých smerníc.

V roku 2016 bola Slovenskej republike doručená dodatočná žiadosť k prípadu EÚ Pilot č. 5699/2013/ENVI, v rámci ktorej Európska komisia vyčítala Slovenskej republike, že do národnej legislatívy neboli správne transponované niektoré ustanovenia smernice Európskeho parlamentu a Rady č. 2008/98/ES o odpade a o zrušení určitých smerníc.

Predloženou novelou Slovenská republika dosiahne súlad so smernicou Európskeho parlamentu a Rady č. 2008/98/ES o odpade a o zrušení určitých smerníc.

Návrh zákona bol predmetom predbežného pripomienkového konania.

Predkladaný návrh zákona nemá negatívny vplyv na životné prostredie a podnikateľské prostredie, nemá dopad na štátny rozpočet, rozpočty obcí, rozpočty vyšších územných celkov a zároveň nemá sociálny vplyv, vplyv na informatizáciu, služby vernej správy na občana a ani na procesy služieb vo verejnej správe.

Návrh zákona nebude predmetom vnútrokomunitárneho pripomienkového konania.

Účinnosť návrhu zákona je navrhovaná na 1. január 2017, vzhľadom na závery pracovného stretnutia s Európskou komisiou v rámci tzv. „Package meeting III“, na ktorom bolo dohodnuté, že novela zákona o odpadoch, ktorou sa odstránia nedostatky vyčítané Európskou komisiou, bude prijatá do konca roka 2016.

Predkladaný návrh zákona je v súlade s Ústavou Slovenskej republiky, ústavným zákonmi, medzinárodnými zmluvami a inými medzinárodnými dokumentami, ktorými je Slovenská republika viazaná a súčasne je v súlade s právom Európskej únie.

**VYHLÁSENIE O BEZROZPORNOSTI**

Návrh zákona sa predkladá na rokovanie bez rozporov.